#PantunMinang hadir di timeline dunsanak tiok rabu malam mulai jam 9 lewaik 30 malam
Salamaik malam dunsanak! malam kini kito basobok baliak dalam acara #PantunMinang
Sabalun masuak tema #PantunMinang, ambo nio maingek an tentang aturan #PantunMinang, disimak:
1. wajib pakai hestek #PantunMinang
2. Pantun indak buliah manganduang unsur pornografi dan SARA
3. diharok an kapado dunsanak, bapantun jan supayo di-RT. Bueklan pantun sa kreatif mungkin. okey?
Untuak malam kini (17 April 2013) #PantunMinang nyo diagiah tema “Semboyan Kab/Kota di Sumatera Barat”
- Urang barat banyak nan gata | salah satunyo banamo tek tina | Bukittinggi buliah jadi kota wisata | Tapi padang kota tercinta – @LinggaArza
- Kota serambi makkah ditinggakan, pai mancari hiduik ka jakarta. Lamo bana adiak bajalan, mudah2an ndak lupo jo uda – @hamdiirza
- sabiduak sadayuang di lauik | Saayun salangkah kito bajalan | Kok lai nio adiak jd kawan iduik | Tunggu pinangan di akhir bulan – @infoSumbar
- Kalau pai ka tanah lapang | ndak usah banyak gaya | kalau nio tau budaya minang | datang ka batusangka kota budaya – @jejerrye
- Mato Ngantuak Palo Paniang | Nan iyo Rancak di piciangan | Kato Sabiduak Sadayuang | Nan Punyo Kota Pariaman – @yunanda86
- Bukittinggi iyo kota wisata | ijan lupo mambali sanjai | kok adiak nyatoan cinta | mambuek hati denai tagurajai – @rafihamd
- Pai ka pasa sasudah lalok | tibo di pasa mambali piaweh | lah lamo kito indak basobok | taragak basuo di piaman laweh – @omojiik
- Walaupun sawahlunto kota tambang | kota padang tetap nan di hati | walaupun kini uda lah jadi punyo urang | di siko adiak setia mananti – @Novita_Sandra
- Sabiduak sadayuang | saayun salangkah | hari hujan kito bapayuang | bia malangkah kito ndak basah – @ozzyrama
- Beda nagari beda semboyan | saiyo punyo kab. pasaman | jan iri dek penampilan | kayo hati dek bariman – @om_jasman
- Pai ka pasa mambali kantang | ndak lupo mambali batu bata | nan hati taraso sanang |dek lah tibo di kiktinggi kota wisata – @rozyutama
- Ambo tau ubek hati yg luko | ubeknyo yo jatuah cinto |Walaupun banyak semboyan di minang ko | tapi ujuangnyo tetap Tuah Sakato – @LinggaArza
- Pariaman sabiduak sadayuang | saayun salangkah rang bukitinggi | kalo kito urang minang | jan pernah iduik maninggi – @ekky_86
- dima bumi dipijak | disitu langik dijunjuang | dima kopi talatak | di situ goreang disantuang – @infoSumbar
- Dima bumi dipijak | disinan langik dijunjuang | apo yang nampak? | adiak duduak mancangkuang – @om_jasman
- takana maso ketek | acok bamain di tapi sawah | nan nio makan paragede angek | datanglah ka Padang panjang kota Serambi Mekah – @AdrianFumi
- payokumbuah kota batiah | bukitinggi kota sanjai | manunggu adiak usahlah latiah | di palaminan urang tibo awak smpai – @tarakuaxs
- Ka nagari subarang mancari pole | di kampuang juo nan padeknye | Nagari solok tanamo jo bareh e | makan batambuah lamak raso e – @Tama_Petrucci
- Pai ka pasa mambali ikan | ikan nyo datang dari rao | Kalau indak pas ndak kan aman | itulah nagari pasaman saiyo – @vestikabungsu
- Dima bumi dipijak | di situ langik dijunjuang | kok paruik alah mulai litak | mari kito mulai balanjuang – @healtriaSF
- Padang Panjang Serambi Mekah | jan lupo singgah di Sate Mak Syukur | sampai rang gaek manjua sawah | asalkan anak jadi insinyur – @arwanpriatna
- Sabiduak sadayuang | sapanci sapariyuak | kok hujan bakambang payuang | kok taragak bae se maariak – @intaprasetia
- balari sampai tabik paluah | tapijak batu nan kareh | kok katuju makan batambuah | pai ka solok kota bareh – @WIENDAIRFAN
- Kok padang kota tacinto | sawahlunto si kota arang | kok iyo adiak baduto | labiah baiak bataruih tarang – @hendrisajaa
- Walaupun padang kota tercinta | tapi Solok kota bareh | kalau nio tau rasonyo dicinta | kok mangecek jaan lah mangareh ngareh – @LinggaArza
- padang panjang serambi mekkah | dharmasraya tau jo nan ampek | kok kayo jan serakah | kok miskin jan maupek – @taufikavivi
- Tali tigo sapilin | tau jo nan ampek | malam paruik lapa lah bapilin | tapaso ditumbok jo makan lapek – @tyasss_wb
- padang kota tercinta | kujaga dan kubela | alah kariang saku sarawa | sajak jadi pangangguran banyak acara – @the_fuckhry
- dima bumi dipijak | di sinan langik dijunjuang | lah petak garaman dek galak | mancaliak adiak talantuang – @taufikavivi
- Iko padang kota tercinta | tampek mulo awak basuo | sabana taragak adiak ka uda | disalo galak manangih juo – @inonNH
- Di Padang Kota Tercinta | urangnyo hiduik sanang | Walaupun sadang UN bana | ambo tetap ba #PantunMinang – @tifaniirdi
- Bukiktinggi kota wisata | dinginyo lah baraso di benua artik | lah banyak urang nan ilang aka | dek tema da min nan sabana sarik – @77Ega
- nan piaman iyo kota tabuik | tibo di piaman makan pario | kaburuak an urang jan disabuik | bantuak awak nan ka iyo – @prayorifw
- padang kota tercinta | bukittinggi kota wisata | lah panek uda ma ota | nan adiak icak-icak indak mandanga – @RJ_mantari
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn